
诪转谞讬' 讗专讘注 诪讬转讜转 谞诪住专讜 诇讘讬转 讚讬谉 住拽讬诇讛 砖专讬驻讛 讛专讙 讜讞谞拽 专讘讬 砖诪注讜谉 讗讜诪专 砖专讬驻讛 住拽讬诇讛 讞谞拽 讜讛专讙 讝讜 诪爪讜转 讛谞住拽诇讬谉: 
讙诪' 讗诪专 专讘讗 讗诪专 专讘 住讞讜专讗 讗诪专 专讘 讛讜谞讗 讻诇 诪拽讜诐 砖砖谞讜 讞讻诪讬诐 讚专讱 诪谞讬讬谉 讗讬谉 诪讜拽讚诐 讜诪讗讜讞专 讞讜抓 诪砖讘注讛 住诪谞讬谉 讚转谞谉 砖讘注讛 住诪谞讬谉 诪注讘讬专讬谉 注诇 讛讻转诐 专讜拽 转驻诇 讜诪讬 讙专讬住讬' 讜诪讬 专讙诇讬诐 讜谞转专 讜讘讜专讬转 拽诪讜诇讬讗 (讜讗砖诇讱) 讜拽转谞讬 住讬驻讗 讛注讘讬专谉 砖诇讗 讻住讬讚专谉 讗讜 砖讛注讘讬专谉 砖讘注转谉 讻讗讞讚 诇讗 注砖讛 讜诇讗 讻诇讜诐 专讘 驻驻讗 住讘讗 诪砖诪讬讛 讚专讘 讗诪专 讗祝 讗专讘注 诪讬转讜转 诪讚拽讗 诪驻诇讬讙 专讘讬 砖诪注讜谉 砖''诪 讚讜拽讗 拽转谞讬 讜讗讬讚讱 讘驻诇讜讙转讗 诇讗 拽讗 诪讬讬专讬 专讘 驻驻讗 讗诪专 讗祝 住讚专 讬讜诪讗 讚转谞谉 讻诇 诪注砖讛 讬讜诐 讛讻驻讜专讬诐 讛讗诪讜专讬诐 注诇 讛住讚专 讗诐 讛拽讚讬诐 诪注砖讛 诇讞讘讬专讜 诇讗 注砖讛 讜诇讗 讻诇讜诐 讜讗讬讚讱 讛讛讜讗 讞讜诪专讗 讘注诇诪讗 专讘 讛讜谞讗 讘专讬讛 讚专讘 讬讛讜砖注 讗诪专 讗祝 住讚专 转诪讬讚 讚拽转谞讬 注诇讛 讝讛讜 住讚专 转诪讬讚 讜讗讬讚讱 讛讛讜讗 诇诪爪讜讛 讘注诇诪讗 讜诇讗驻讜拽讬 诪诪爪讜转 讞诇讬爪讛 讚转谞谉 诪爪讜转 讞诇讬爪讛 讘讗 讛讜讗 讜讬讘诪转讜 诇驻谞讬 讘讬转 讚讬谉 讛讬讜 谞讜转谞讬谉 诇讜 注爪讛 讛讛讜讙谞转 诇讜 砖谞讗诪专 {讚讘专讬诐 讻讛-讞} 讜拽专讗讜 诇讜 讝拽谞讬 注讬专讜 讜讚讘专讜 讗诇讬讜 讜讛讬讗 讗讜诪专转 {讚讘专讬诐 讻讛-讝} 诪讗谉 讬讘诪讬 讜讙讜' 讜讛讜讗 讗讜诪专 诇讗 讞驻爪转讬 诇拽讞转讛 讜讘诇砖讜谉 讛拽讚砖 讛讬讜 讗讜诪专讬谉 讜谞讙砖讛 讬讘诪转讜 讗诇讬讜 诇注讬谞讬 讛讝拽谞讬诐 讜讞诇爪讛 谞注诇讜 讜讬专拽讛 讘驻谞讬讜 专讜拽 讛谞专讗讛 诇讚讬讬谞讬谉 讜注谞转讛 讜讗诪专讛 讻讻讛 讬注砖讛 诇讗讬砖 讜讙讜' 讜谞拽专讗 砖诪讜 讘讬砖专讗诇 讜讙讜' 讜讗诪专 专讘 讬讛讜讚讛 诪爪讜转 讞诇讬爪讛 拽讜专讗讛 讜拽讜专讗 讞讜诇爪转 讜专讜拽拽转 讜拽讜专讗讛 讜讛讜讬谞谉 讘讛 诪讗讬 拽诪''诇 诪转谞讬转讬谉 讛讬讗 讛讗 拽诪''诇 诪爪讜讛 讛讻讬 讜讗讬 讗驻讬讱 诇讬转 诇谉 讘讛 转谞讬讗 谞诪讬 讛讻讬 讘讬谉 砖讛拽讚讬诐 讞诇讬爪讛 诇专拽讬拽讛 讗讜 专拽讬拽讛 诇讞诇讬爪讛 诪讛 砖注砖讛 注砖讜讬 讜诇讗驻讜拽讬 诪讛讗 讚转谞谉 讻讛谉 讙讚讜诇 诪砖诪砖 讘砖诪讜谞讛 讻诇讬诐 讜讛讚讬讜讟 讘讗专讘注讛 讘讻转讜谞转 讘诪讻谞住讬诐 讘诪爪谞驻转 讜讗讘谞讟 诪讜住讬祝 注诇讬讛谉 讻讛谉 讙讚讜诇 讞讜砖谉 讜讗驻讜讚 讜诪注讬诇 讜爪讬抓 讜转谞讬讗 诪谞讬谉 砖诇讗 讬讛讗 讚讘专 拽讜讚诐 诇诪讻谞住讬诐 砖谞讗诪专 {讜讬拽专讗 讟讝-讚} 讜诪讻谞住讬 讘讚 讬讛讬讜 注诇 讘砖专讜 讜转谞讗 诪讗讬 讟注诪讗 讗拽讚诪讬讛 诇讻转讜谞转 诪砖讜诐 讚讗拽讚诪讬讛 拽专讗 讜拽专讗 诪讗讬 讟注诪讗 讗拽讚诪讬讛 诪砖讜诐 讚诪讻住讬讗 讻讜诇讛 讙讜驻讬讛 注讚讬驻讗 诇讬讛: 住拽讬诇讛 砖专讬驻讛 讻讜': 住拽讬诇讛 讞诪讜专讛 诪砖专讬驻讛 砖讻谉 谞讬转谞讛 诇诪讙讚祝 讜诇注讜讘讚 注''讙 诪讗讬 讞讜诪专讗 砖讻谉 驻讜砖讟 讬讚讜 讘注讬拽专 讗讚专讘讛 砖专讬驻讛 讞诪讜专讛 砖讻谉 谞讬转谞讛 诇讘转 讻讛谉 砖讝讬谞转讛 讜诪讗讬 讞讜诪专讗 砖讻谉 诪讞诇诇转 讗转 讗讘讬讛

诪转谞讬' 讗专讘注 诪讬转讜转. 住拽讬诇讛 砖专讬驻讛 讛专讙 讜讞谞拽. 讚讜讜拽讗 谞拽讟 住讬讚专讗 住拽讬诇讛 讞诪讜专讛 诪砖专讬驻讛 讜砖转讬讛谉 诪讛专讙 讜砖诇砖转谉 诪讞谞拽 讜谞驻拽讗 诪讬谞讛 诇诪转讞讬讬讘 砖转讬 诪讬转讜转 讚拽讬''诇 诇拽诪谉 (讚祝 驻讗.) 讚谞讬讚讜谉 讘讞诪讜专讛: 专讘讬 砖诪注讜谉 讻讜'. 驻诇讜讙转讗 诪驻专砖 讘讙诪专讗: 讝讜 诪爪讜转 讛谞住拽诇讬谉. 砖驻讬专砖谞讜 讘驻专拽讬谉 讚诇注讬诇 (讚祝 诪讛.) 讘讬转 讛住拽讬诇讛 讛讬讛 讙讘讜讛 砖转讬 拽讜诪讜转 讻讜' 讜诪砖讜诐 讚讘注讬 诇诪转谞讬 诪爪讜转 讛谞砖专驻讬谉 讜讛谞讛专讙讬谉 讜讛谞讞谞拽讬谉 讻讬爪讚 讛讚专 讜谞拽讟 诇讛讗讬: 讙诪' 讻诇 诪拽讜诐 砖砖谞讜 讞讻诪讬诐 讚专讱 诪谞讬谉. 讜住讬讚专讜 讚讘专 讗讞专 讚讘专: 讗讬谉 诪讜拽讚诐 讜诪讗讜讞专. 诇讗 讚拽讚拽讜 诇讛拽讚讬诐 讘诪砖谞转谉 讗转 讛诪讜拽讚诐 讜诇讗讞专 讗转 讛诪讗讜讞专 砖讬砖 诪拽讜诐 砖讛砖谞讜讬 诪讗讜讞专 讘诪砖谞讛 爪专讬讱 诇讛拽讚讬诪讜 讘诪注砖讛 讻讙讜谉 住讚专 讞' 讘讙讚讬诐 砖诇 讻讛讜谞讛 讙讚讜诇讛 讻讚诪驻专砖 诇拽诪讬讛 讚诪讻谞住讬诐 拽讜讚诪讬谉 讘诇讘讬砖讛 讜诇讗 讛拽讚讬诪讜 诇砖谞讜转谉 讻住讚专 诇讘讬砖转谉 讜讬砖 诪拽讜诐 砖讛住讚专 砖谞讜讬 讻诪砖驻讟讜 诇讻转讞讬诇' 讗讘诇 讗讬 讗驻讬讱 诇讬转 诇谉 讘讛 讻讙讜谉 讚讘专讬 住讚专 讞诇讬爪讛 讻讚诇拽诪讬讛: 讞讜抓 诪住讚专 砖讘注讛 住诪诪谞讬谉. 讛讗诪讜专讬诐 诇注谞讬谉 讛讻转诐 砖诇 讚诐 砖讘讛谉 讚讬拽讚拽讜 讘住讚专 诪砖谞转谉 讻诇 讚讘专 讛诪讜注讬诇 诇讞讘讬专讜 拽专讬 诇讬讛 住诐 诇讙讘讬讛 讜讗讬谉 住诐 诇砖讜谉 讘讜砖诐 讜诇讗 诇砖讜谉 诪专驻讗 讗诇讗 诇砖讜谉 讚讘专 讛爪专讬讱 诇转讬拽讜谉 讞讘讬专讜: 诪注讘讬专讬谉 注诇 讛讻转诐. 诇讘讜讚拽讜 讗诐 讚诐 谞讚讛 讛讜讗 讜诇讟诪讗 讟讛专讜转 砖谞讙注 讘讛谉 讗讜 爪讘注 讛讜讗 讜讛讟讛专讜转 讟讛讜专讜转 讜讗诐 注讘专 讘讗诇讜 砖讘注 住诪诪谞讬谉 讻砖讬讻讘住 讗讜转讜 讘讛谉 讻住讚专谉 讘讬讚讜注 砖讚诐 讛讬讛 讜讗诐 诇讗 注讘专 讘讬讚讜注 砖爪讘注 讛讬讛: 专讜拽 转驻诇. 砖诇讗 讟注诐 讻诇讜诐 讻诇 讗讜转讜 讛讬讜诐 转驻诇 专讬拽诐 讜谞讙讜讘 讜讞住专 讻诇 讟注诐 诪讗讻诇 讻讙讜谉 讚讘专 砖诇讗 谞诪诇讞 讚诪讬拽专讬 转驻诇: 讜诪讬 讙专讬住讬谉. 讜诪讬 诇注讬住转 讙专讬住讬谉 砖诇 驻讜诇 砖诇讜注住讬谉 讜讻讜住住讬谉 讗讜转讜 讜诪砖驻砖驻讬谉 讗讜转讜 讘讛谉: 讜诪讬 专讙诇讬诐. 砖讛讞诪讬爪讜 讜讛住专讬讞讜: 谞转专. 诪讬谉 讗讚诪讛 讛讜讗 讜拽讜专讬谉 诇讛 谞讬转专讗: 讜讘讜专讬转. 注砖讘 讛讜讗 讜诪注讘讬专 讻转诪讬谉 讜拽讜专讬谉 诇讬讛 讗讬专讘谞''讜 砖讘讜谞专讬讬''讗: 拽诪讜诇讬讗. 讛转诐 诪驻专砖 诇讛 砖诇讜祝 讚讜抓 讜诇讗 讬讚注谞讗 诪讗讬 讛讬讗: 讗砖诇讱. 谞诪爪讗 讘谞拽讘讬 诪专讙诇讬讜转 讛注讜诇讜转 诪转讜讱 讛讬诐: 诇讗 注砖讛 讜诇讗 讻诇讜诐. 讗讬谉 讝讛 谞住讬讜谉 砖讗诐 诇讗 注讘专 讘讻讱 讗讻转讬 讗讬讻讗 诇诪讬诪专 讚诐 讛讜讛 讜讛讗讬 讚诇讗 注讘专 讛讬讬谞讜 诪砖讜诐 讚讗讬谉 讙专讬住讬谉 诪讜注讬诇讬谉 讗诇讗 诇讗讞专 讛专讜拽 讜讻谉 讻讜诇诐 讻住讚专 讜讛讗 讚专讘 住讞讜专讗 拽讘讜注' 讘讛讗讬 讙诪专讗 诪砖讜诐 讚诪讬讬转讬谞谉 诇讛谞讬 讗专讘注 诪讬转讜转 讘''讚 讚诪转谞讬' 注诇讛 讻讚驻诇讬讙 专讘 驻驻讗 注诇讬讛 讜讗诪专 讗祝 讗专讘注 诪讬转讜转 讚讜讜拽讗 谞讬砖谞讜 讛拽讜讚诐 讘诪砖谞讛 拽讜讚诪转 诇讞讘专转讛 讗诐 谞转讞讬讬讘 砖转讬 诪讬转讜转: 讘驻诇讜讙转讗 诇讗 拽诪讬讬专讬. 专讘 住讞讜专讗 谞诪讬 讗讬转 诇讬讛 讚诪转谞讬' 讚讜拽讗 转谞谉 讜诪讬讛讜 讻讬 谞拽讟 讗讬讛讜 诇讗 谞拽讟 诪讬诇讬 讚驻诇讜讙转讗: 讗祝 住讚专 讬讜诪讗. 讚注讘讜讚转 讬讜诐 讛讻驻讜专讬诐 讛住讚讜专讜转 讘诪砖谞讛 讘诪住讻转 讬讜诪讗 讝讜 讗讞专 讝讜 讚讜讜拽讗 拽转谞讬: 讜讗讬讚讱. 讗诪专 诇讱 讜讜讚讗讬 讚讜拽讗 拽转谞讬 讜诪讬讛讜 讞讜诪专讗 讘注诇诪讗 讛讜讗 砖讛讞诪讬专 讛讻转讜讘 讘注讘讜讚转 讗讜转讜 讛讬讜诐 砖讗诐 砖讬谞讛 讘住讬讚专讜 驻住讜诇 讜诇讗 诪砖讜诐 讞砖讬讘讜转 讚注讘讜讚讜转 讛讜讗 砖转讛讗 讝讗转 讞诪讜专讛 讜讞砖讜讘讛 诪讞讘讬专转讛 讗诇讗 讞讜诪专 讛讬讜诐 砖谞讻转讘讛 讞讜拽讛 讘住讬讚讜专讛 诇注讻讘 讜讻讬 讗诪专讬谞谉 讗谞谉 讘诪讬讚讬 讚讞砖讬讘讜转讛 讙专诐 诇讬讛 讻讙讜谉 讗专讘注 诪讬转讜转 讚讗诪专讬谞谉 诇拽诪谉 讚讝讜 讞诪讜专讛 诪讝讜 讜讻谉 讘砖讘注 住诪谞讬谉 砖爪讜专讻讜 讜讻讞讜 砖诇 讻诇 讗讞讚 讜讗讞讚 讙讜专诐 诇讜 诇讬拽讚诐 讜讻谉 诪讻谞住讬讬诐 砖讞讬砖讘谉 讛讻转讜讘 诇讛拽讚讬诪谉 讻讚诇拽诪谉 讗讘诇 讬讜诐 讛讻驻讜专讬诐 讞讜诪专 讛讬讜诐 讘注诇诪讗 讛讜讗 砖诇讗 诇砖谞讜转 讘讜 讜诇讗 讻讞 注讘讜讚讜转: 讜讗讬讚讱. 专讘 驻驻讗 讚讗讬讬专讬 谞诪讬 讘讞讜诪专讬 讗诪专 诇讱 讛讛讜讗 诪爪讜讛 讘注诇诪讗 讜讗讬 讗驻讬讱 诇讬转 诇谉 讘讛: 讜诇讗驻讜拽讬 诪诪爪讜转 讞诇讬爪讛. 讛讗讬 讻诇 诪拽讜诐 讚拽讗诪专 专讘 住讞讜专讗 讚诇讗 讚讬拽讚拽讜 讘讜 诇讗驻讜拽讬 诪住讚专 讛砖谞讜讬 讘诪爪讜转 讞诇讬爪讛 讗转讗 讚诇讗 转讬诪讗 讚讜讜拽讗 讛讜讗 讜讗注''讙 讚诪爪讜转讬讛 讛讻讬 讻讚拽讗 诪住讚专 讜讗讝讬诇: 讛讬讗 讗讜诪专转. 转讞讬诇讛 诪讗谉 讬讘诪讬 讜讛讜讗 讗讜诪专 诇讛 诇讗 讞驻爪转讬 讜讗讞专 讻讱 讞讜诇爪转 讜讗讞专 讻讱 专讜拽拽转 讜讗讞专 讻讱 拽讜专讗讛 讻讻讛 讬注砖讛 讗驻讬' 讛讻讬 讗讬 讗驻讬讱 诇讬转 诇谉 讘讛 讻讚拽转谞讬 诇拽诪谉: 注爪讛 讛讛讜讙谞转 诇讜. 砖讗诐 讛讬讛 讛讜讗 讝拽谉 讜讛讬讗 讬诇讚讛 讛讜讗 讬诇讚 讜讛讬讗 讝拽讬谞讛 讗讜诪专讬谉 诇讜 讻诇讱 讗爪诇 砖讻诪讜转讱 讜诇讗 转讻谞讬住 拽讟讟讛 诇转讜讱 讘讬转讱: 讜讘诇砖讜谉 讛拽讜讚砖 讛讬讜 讗讜诪专讬谉. 讘诪住讻转 住讜讟讛 讬诇讬祝 诇讛 讘驻专拽 讗诇讜 谞讗诪专讬谉 讘讻诇 诇砖讜谉 (讚祝 诇讘.): 专讜拽 讛谞专讗讛. 砖讬讛讗 讘讜 讻讚讬 诇专讗讜转 讻砖讬讜爪讗 诪驻讬讛 讚讘注讬谞谉 诇注讬谞讬 讛讝拽谞讬诐 讜讬专拽讛: 拽讜专讗讛 讜拽讜专讗 讞讜诇爪转 讜专讜拽拽转 讜拽讜专讗讛. 拽讜专讗讛 诪讗谉 讬讘诪讬 讜拽讜专讗 诇讗 讞驻爪转讬 讞讜诇爪转 讜专讜拽拽转 讜拽讜专讗讛 讻讻讛 讬注砖讛 诇讗讬砖: 讛''讙 讜讛讜讬谞谉 讘讛 诪讗讬 拽诪砖诪注 诇谉 讻讜'. 讜诪讛讗 讚专讘 讬讛讜讚讛 砖诪注讬谞谉 讚诪转谞讬转讬谉 诇讗讜 讚讜讜拽讗 诪砖讜诐 讛讻讬 谞拽讟 诇讛 讛讻讗: 讜诇讗驻讜拽讬. 讗讛讗 讚专讘 住讞讜专讗 拽讗 诪讛讚专: 注诇 讘砖专讜. 诪砖诪注 讻砖诇讜讘砖谉 讬讛讗 讘砖专讜 诪讘诇讬 诇讘讜砖 讚讗讬 诇讗 讛讗 讗转讗 诇讗砖诪讜注讬谞谉 诇诪讛 诇讬 注诇 讘砖专讜: 诪讗讬 讟注诪讗 讗拽讚诪讛 诇讻转讜谞转. 讛讜讗讬诇 讜诪讻谞住讬讬诐 拽讜讚诪讬谉: 讚讗拽讚诪讬讛 拽专讗. 讻转讜谞转 讘讚 拽讚砖 讬诇讘砖 讜诪讻谞住讬 讘讚 讜讙讜' (. 拽专讗 讟讝): 住拽讬诇讛 讞诪讜专讛 讻讜'. 讟注诪讗 讚诪转谞讬转讬谉 诪讛讚专. 诇驻专讜砖讬 诪''讟 讚专讘谞谉 讚讗诪专讜 住拽讬诇讛 拽讜讚诪转 诇砖专讬驻讛 讜砖专讬驻讛 诇讛专讙 讜讛专讙 诇讞谞拽: 砖讻谉 谞转谞讛 诇诪讙讚祝. 诪讘专讱 讗转 讛砖诐 讜讛讜讗 讘住拽讬诇讛 讻讚讻转讬讘 (砖诐 讻讚) 讛讜爪讗 讗转 讛诪拽诇诇 讜讙讜': 讜诇注讘讜讚转 讻讜讻讘讬诐: 砖讛谉 注讘讬专讜转 讞诪讜专讜转: 讜诪讗讬 讞讜诪专讗. 讚诪讙讚祝 讜注讘讜讚转 讻讜讻讘讬诐 讚拽讗诪专转 讚诪讬转讛 讛谞讬转谞讛 诇讛诐 讜讚讗讬 讞诪讜专讛 诪砖讗专 诪讬转讜转 砖讛专讬 谞讬转谞讛 诇注讘讬专讛 讞诪讜专讛: 砖讻谉 诪讞诇诇转 讗转 讗讘讬讛. 讻讚拽讗诪专讬谞谉 诇拽诪谉 (讚祝 谞讘.) 砖讗诐 讛讬讜 谞讜讛讙讬谉 讘讜 拽讚砖 谞讜讛讙讬谉 讘讜 讞讜诇 讗讜诪专 讗专讜专 砖讝讜 讬诇讚 讗专讜专 砖讝讜 讙讬讚诇:

转讜住驻讜转



讗诪专 专讘讗 讗诪专 专讘 住讞讜专讗 讗诪专 专讘 讛讜谞讗: 讘讻诪讛 讚讜讻转讬 讗讬讻讗 讛讻讬 讜讛讗 讚讗诪专 专讘讗 讘住''驻 讗诇讜 诪爪讬讗讜转 (讘''诪 讚祝 诇讙.) 讻讙讜谉 专讘 住讞讜专讗 讚讗住讘专谉 讝讜讛诪' 诇讬住讟专讬谉 诪砖诪讬讛 讚谞驻砖讬讛 诇讗 讗讙诪专讬讛 讟驻讬 讗''谞 讛''拽 讗驻讬诇讜 诇讗 诇诪讚 诪专讘讜 讗诇讗 讚讘专 讝讛 讘诇讘讚 谞讞砖讘 专讘讜 讘讻讱 讗''谞 讘讛讛讬讗 砖注转讗 讗讻转讬 诇讗 讙诪专 诪讬谞讬讛 讟驻讬: 诪注讘讬专讬谉 注诇 讛讻转诐. 驻''讛 诇讘讜讚拽讜 讗诐 讚诐 谞讚讛 讛讜讗 讜专''转 诪驻专砖 讚讗驻讬诇讜 讚诐 谞讚讛 讜讚讗讬 讗注''讙 讚诪讟诪讗 诇讞 讜讬讘砖 讻讬讜谉 讚讗讬谉 注讜讘专 注诇 讬讚讬 讝' 住诪诪谞讬诐 讘讟诇 讜讟讛讜专 讚转谞讬 专' 讞讬讬讗 讚诐 谞讚讛 讜讚讗讬 诪注讘讬专 注诇讬讜 砖讘注讛 住诪诪谞讬谉 讜诪讘讟诇讜: 讻诇 诪注砖讛 讬讜诐 讛讻驻讜专讬诐. 诇诪''讚 (讬讜诪讗 讚祝 住:) 诇讗 谞讗诪专 讞讜拽讛 讗诇讗 讘讚讘专讬诐 讛谞注砖讬诐 讘讘讙讚讬 诇讘谉 讘驻谞讬诐 诇讗 讗讬讬专讬 讘讚讘专讬诐 砖谞注砖讬诐 讘讘讙讚讬 讝讛讘 讘讞讜抓: 讗祝 住讚专 转诪讬讚. 转讬诪讛 讚诇讗 拽讗诪专 讗祝 住讚专 讘专讻讜转 讚转谞谉 讘驻专拽 讘转专讗 讚专''讛 (讚' 诇讘.) 住讚专 讘专讻讜转 讗讘讜转 讜讙讘讜专讜转 讜拽讚讜砖转 讛砖诐 注讜讚 转谞谉 讛转诐 (讚' 诇讙:) 住讚专 转拽讬注讜转 讙':

专讘讬谞讜 讞谞谞讗诇

讗专讘注 诪讬转讜转 谞诪住专讜 诇讘"讚 住拽讬诇讛 砖专讬驻讛 讛专讙 讜讞谞拽 讻讜' 讗诪专 专讘 讛讜谞讗 讻诇 诪拽讜诐 砖砖谞讜 讞讻诪讬诐 讚专讱 诪谞讬谉 讗讬谉 诪讜拽讚诐 讜诪讗讜讞专 讘讛谉 讻讙讜谉 讗专讘注讛 讗讘讜转 谞讝讬拽讬谉 讛砖讜专 讜讛讘讜专 讜讛诪讘注讛 讜讛讛讘注专 讜讻讬讜爪讗 讘讜. 讞讜抓 诪讝' 住诪诪谞讬谉 讚诪讗讬 讚诪拽讚讬' 诪拽讚讬诐 讜诪讗讬 讚诪讗讞专 诪讗讜讞专 讚转谞谉 讘谞讚讛 驻"讟 讝' 住诪诪谞讬谉 诪注讘讬专讬谉 注诇 讛讻转诐 专讜拽 转驻诇. 诪讬 讙专讬住讬谉 讜诪讬 专讙诇讬诐. 谞转专 讜讘讜专讬转. 拽讬诪讜谞讬讗. 讜讗砖诇讙. 讜拽转谞讬 住讬驻讗 讛注讘讬专谉 砖诇讗 讻住讚专谉 讗讜 讛注讘讬专谉 砖讘注转谉 讻讗讞讚 诇讗 注砖讛 讻诇讜诐. 诪砖诪讬讛 讚专讘 讗诪专讬 讗祝 讚' 诪讬转讜转 诪讗讬 讚诪拽讚讬诐 诪拽讚讬诐 讜诪讗讬 讚诪讗讞专 诪讗讜讞专. 诪讚拽讗 驻诇讬讙 专' 砖诪注讜谉 讜转谞讬 砖专讬驻讛 住拽讬诇讛 讛专讙 讜讞谞拽 砖"诪 讚讜讜拽讗 讻讱 住讬讚讜专谉:



讜专讘 讛讜谞讗 诪转谞讬' 讚讗讬转 讘讛 驻诇讜讙转讗 讜诪注砖讛 讬讜讛"讻 讚讞讜诪专讗 讘注诇诪讗 讛讬讗 讜住讚专 讛转诪讬讚 讚诇诪爪讜讛 讘注诇诪讗 讛讬讗 讘讛谞讬 讻讜诇讛讜 诇讗 拽讗 诪讬讬专讬 讜诪讛 讘讗 诇讛讜讚讬注 诇讗驻讜拽讬 诪爪讜转 讞诇讬爪讛 讚转谞谉 讘讬讘诪讜转 驻专拽 诪爪讜转 讞诇讬爪讛 讘讗 诇讘"讚 讛讜讗 讜讬讘诪转讜 讻讜' 讜诪驻讜专砖 拽讜专讗讛 讛讬讗 转讞诇讛 讘驻谞讬 讘"讚 诪讗谉 讬讘诪讬 讜讙讜' 讜拽讜专讗 讛讜讗 诇讗 讞驻爪转讬 诇拽讞转讛 讜讗讞专讬 讻谉 讞讜诇爪转 讻讚讻转讬讘 讜讞诇爪讛 谞注诇讜 讜讙讜' 讜专讜拽拽转 讻讚讻转讬讘 讜讬专拽讛 讘驻谞讬讜. 讜拽讜专讗讛 讻讻讛 讬注砖讛 诇讗讬砖 讜讗转讗 诇讗砖诪注讬谞谉 诪爪讜转讛 讻讱 拽讜专讗讛 讜拽讜专讗 讞讜诇爪转 讜专讜拽拽转 讜拽讜专讗讛 讜讗讬 讗驻讬讱 讜讛拽讚讬诐 讞诇讬爪讛 诇专拽讬拽讛 讜讘讬谉 砖讛拽讚讬诐 专拽讬拽讛 [诇讞诇讬爪讛] 诪讛 砖注砖讛 注砖讜讬. 讜诇讗驻讜拽讬 谞诪讬 诪讛讗 讚转谞谉 讘讬讜讛"讻 驻"讝 讘住讚讜专 讘讙讚讬 讻讛谉 讘讻转讜谞转 讜诪讻谞住讬诐 讘诪爪谞驻转 讜讗讘谞讟 讜讻讜'. 诇讗 转讬诪讗 讚讻住讚专 讛讝讛 讘注讬谞谉 讜讻转讜谞转 讘专讬砖讗 讗诇讗 讗讬谞讛 讻住讚专 讛讝讛 讜诪讻谞住讬诐 诇讘讬砖 讘专讬砖讗 讻讚讻转讬讘 讜诪讻谞住讬 讘讚 讬讛讬讜 注诇 讘砖专讜. 讜讻讬讜谉 (砖讗讞专讬) [砖讻转讜谞转 讗讞专讬] 讛诪讻谞住讬诐 讗诪讗讬 讗拽讚诪讛 拽专讗 诇讻转讜谞转 拽讜讚诐 讛诪讻谞住讬诐 讜驻砖讟讬谞谉 讛讜讗讬诇 讜诪讬讻住讬讗 讻讜诇讬 讙讜驻讗 讞砖讬讘讗 讜诪砖讜诐 讛讻讬 讗拽讚诪讛. 讜讗转讬谞谉 诇诪驻砖讟 讗讬讝讜讛讬 讞诪讜专讛 诪讞讘专转讛. 讜讗诪专讬' 住拽讬诇讛 讞诪讜专讛 砖谞转谞讛 诇诪讙讚祝 讜诇注"讝 砖讗讬谉 注讘讬专讛 诇诪注诇讛 诪讛谉 砖驻砖讟讜 讬讚 讘注讬拽专 讜讚讞讬谞谉 讞讜诪专讗 讚砖专讬驻讛 诪讚诪讜拽诪讬谞谉 谞砖讜讗讛 讘转 讻讛谉 讘砖专讬驻讛 讜诇讗 讗专讜住讛 讗诇讗 讗专讜住讛 讘转 讻讛谉 讘住拽讬诇讛 讻讘转 讬砖专讗诇. 讜讛诇讗 诇讗 讬爪讗讛 砖专讬驻讛 讘讘转 讻讛谉 诇讛拽诇 注诇讬讛 讜讗诇讜 讛讬转讛 讛砖专讬驻讛 讞诪讜专讛 诪住拽讬诇讛 讻砖诐 砖讬爪讗讛 谞砖讜讗讛 讘转 讻讛谉 诪讞谞拽 砖讛讜讗 拽诇 诇砖专讬驻讛 砖讛讬讗 讞诪讜专讛 讻讱 讗专讜住讛 讘转 讻讛谉 讛讬转讛 讬讜爪讗讛 诪住拽讬诇讛 砖讛讬讗 拽诇讛. 诇砖专讬驻讛 砖讛讬讗 讞诪讜专讛. 讜讻讬讜谉 砖诇讗 讬爪讗讛 砖"诪 讚住拽讬诇讛 讞诪讜专讛





讛诪讗讬专讬

讗专讘注 诪讬转讜转 讜讻讜' 讻讘专 讘讬讗专谞讜 讘驻转讬讞转 讛诪住讻转讗 注诇 讛讞诇拽 讛讞诪讬砖讬 砖讘住驻专 砖讛讜讗 讘讗 诇讘讗专 转讻讜谞转 讛诪讬转讜转 砖谞诪住专讜 诇讘讬转 讚讬谉 讜讛谞讬讚讜谞讬诐 讘讗讬讝讜 诪讬转讛 诪讛诐 讛诐 谞讬讚讜谞讬诐 讜砖讝讛 讛讞诇拽 讻讘专 讛讜转讞诇 讘驻专拽 砖砖讬 讘讘讬讗讜专 转讻讜谞转 讛住拽讬诇讛 讜讘讗 注讻砖讬讜 讘讝讛 讛驻专拽 诇讛砖诇讬诐 讛讘讬讗讜专 讘转讻讜谞转 砖讗专 讛诪讬转讜转 讜诇讛转讞讬诇 讘讘讬讗讜专 讛谞讬讚讜谞讬诐 讘讗讬讝讜 诪讬转讛 讛诐 谞讚讜谞讬诐 讗诇讗 砖诇讗 讬讜砖诇诐 注谞讬谉 讝讛 专拽 讘讛爪讟专祝 注诪讜 砖讗专 讛驻专拽讬诐 专"诇 砖诪讬谞讬 讜转砖讬注讬 讜注砖讬专讬 讜注诇 讝讛 讛爪讚 讬讞诇拽讜 注谞讬谞讬 讝讛 讛驻专拽 诇砖诇砖讛 讞诇拽讬诐 讛专讗砖讜谉 诇讘讗专 讗讬讝讜 诪谉 讛诪讬转讜转 讛讬讗 讛讞诪讜专讛 砖讘讛谉 讜讗讬讝讜 讛讬讗 讛拽诇讛 砖讘讛谉 讜讛讗讬讱 讛诐 住讚讜专讜转 诇驻讬 讛讞讜诪专讗 讜讛拽讜诇讗 砖讘讛诐 讜讛砖谞讬 诇讘讗专 转讻讜谞转 砖诇砖转 讛诪讬转讜转 专"诇 砖专讬驻讛 讛专讙 讜讞谞拽 砖讻讘专 讘讬讗专 转讻讜谞转 讛住拽讬诇讛 讘驻专拽 讛砖砖讬 讜讛砖诇讬砖讬 诇讛转讞讬诇 讘讘讬讗讜专 讛谞讬讚讜谞讬诐 讜讘驻专讟 诇讘讗专 讻诇 讗讜转诐 砖讛诐 谞讚讜谞讬诐 讘住拽讬诇讛 讜讬讘讗讜 讛谞砖专驻讬谉 讜讛谞讛专讙讬谉 讘驻专拽 讘驻谞讬 注爪诪讜 讜讛谞讞谞拽讬谉 讘驻专拽 讘驻谞讬 注爪诪讜 讜讗祝 讛谞住拽诇讬谉 诇讗 讬讜砖诇诐 注谞讬谞诐 讘讝讛 讛驻专拽 专拽 讘讛爪讟专祝 注诪讜 驻专拽 讘谉 住讜专专 讜诪讜专讛 砖讗祝 讛讜讗 诪谉 讛谞住拽诇讬谉 讝讛讜 砖专砖 讛驻专拽 讚专讱 讻诇诇 讗诇讗 砖讬讘讗讜 讘讜 讚讘专讬诐 讗专讜讻讬 讛注谞讬谞讬诐 注诇 讬讚讬 讙诇讙讜诇 讻诪讜 砖讬转讘讗专 讘驻专讟讬诐:



讜讛诪砖谞讛 讛专讗砖讜谞讛 诪诪谞讜 讗诪谞诐 转讻讜讬谉 诇讘讗专 讛讞诇拽 讛专讗砖讜谉 专"诇 注谞讬谉 讞讜诪专 讛诪讬转讜转 讜拽讜诇谉 讻讚讬 诇讬讚注 诪讬 砖谞转讞讬讬讘 讘砖转讬诐 诪讛谉 砖谞讬讚讜谉 讘讞诪讜专讛 讘讗讬讝讜 诪讛谉 讬砖 诇谞讜 诇讚讜谞讜 讜讛讜讗 砖讗诪专 讗专讘注 诪讬转讜转 谞诪住专讜 诇讘讬转 讚讬谉 住拽讬诇讛 砖专讬驻讛 讛专讙 讜讞谞拽 讜驻讬' 讘讙诪' 砖诪谞讬谉 讝讛 讛讜讗 诇拽讜讞 讗爪诇 讛转谞讗 讘讚拽讚讜拽 讻诇讜诪专 砖诪谞讗谉 诇驻讬 住讚专 讞讜诪专讜转讬讛诐 砖讛住拽讬诇讛 讞诪讜专讛 诪讻诇谉 讜讛砖专讬驻讛 诪谉 讛讛专讙 讜讛讛专讙 诪谉 讛讞谞拽 讜讛讜讗 砖讞诇拽 专' 砖诪注讜谉 讘住讚专 讛诪谞讬谉 讜讛拽讚讬诐 砖专讬驻讛 诇住拽讬诇讛 讜讞谞拽 诇讛专讙 诇讜诪专 砖讛砖专讬驻讛 讞诪讜专讛 讜讻讘专 讬讚注转 砖诪讬 砖谞转讞讬讬讘 砖转讬 诪讬转讜转 谞讚讜谉 讘讞诪讜专讛 讜讗诐 谞转注专讘讜 诪讞讜讬讬讘讬 讞诪讜专讛 讘诪讞讜讬讬讘讬 拽诇讛 砖讻讜诇诐 谞讬讚讜谞讬诐 讘拽诇讛 讜诪转讜讱 讻讱 讗转讛 爪专讬讱 诇讬讚注 讗讬讝讜 讛讬讗 讛讞诪讜专讛 讜讗讬讝讜 讛讬讗 讛拽诇讛 讜讛诇讻讛 讻讞讻诪讬诐:



讝讛讜 讘讬讗讜专 讛诪砖谞讛 讜驻住拽 砖诇讛 讜讛讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讗砖讛 砖诪爪讗讛 讻转诐 讘讞诇讜拽讛 讗诐 讬砖 诇讛 讘诪讛 诇转诇讜转 转讜诇讛 讘讜 注诇 讛讚专讱 砖讬转讘讗专 讘诪拽讜诪讜 讗讬谉 诇讛 讘诪讛 诇转诇讜转 讟诪讗讛 讜讻诇 讟讛专讜转 砖谞讙注讛 讘讛谉 诪讟诪讗讬谉 讗讜转谉 讜讘诇讘讚 讘砖讛讚讘专 谞讬讻专 讜讬讚讜注 砖讛讜讗 讚诐 讛讗 讗诐 谞住转驻拽 诇专讜讗讬诐 讗诐 讛讜讗 讚诐 讗讜 爪讘注 讗讚讜诐 讗讬谉 诪讞诇讬讟讬谉 讟讜诪讗转 讛讟讛专讜转 注讚 砖讬讘讚拽 讜讻讬爪讚 讘讜讚拽讬谉 讚讘专 讝讛 诪注讘讬专讬谉 注诇 讛讻转诐 砖讘注讛 住诪谞讬谉 讗诇讜 讜诪讻住讻住讬谉 讗讜转讜 讘讛谉 讝讜 讗讞专 讝讜 砖诇砖讛 讻住讻讜住讬诐 讘讻诇 讗讞讚 诪讛谉 讜讗诇讜 讛谉 专讜拽 转驻诇 讜讛讜讗 砖诇讗 讟注诐 讻诇讜诐 诪转讞诇转 讛诇讬诇讛 讜讬砖谉 讻讚专讻讜 诪讞爪讬 讛诇讬诇讛 讛讗讞专讜谉 讜讛讜讗 砖诇讗 讛专讘讛 诇讚讘专 讻讙讜谉 诪砖谞讛 讜讚专砖讛 讜讻讬讜爪讗 讘讚讘讜专 讝讛 砖专讜讘 讛讚讘讜专 诪讞诇讬砖 讞讜讝拽 讛专讜拽 讜诪讬 讙专讬住讬谉 讜讛讜讗 砖诇讜注住 讗转 讛讙专讬住 注讚 砖讬转诇讞诇讞 讛讙专讬住 注诐 专讜拽讜 讜诪讬 专讙诇讬诐 砖讛住专讬讞讜 讻讙讜谉 砖讛谉 诪砖诇砖讛 讬诪讬诐 讜谞转专 讜讛讜讗 注驻专 讛谞拽专讗 拽诇讬讚讗 讗讜 讙专讬讚讗 讜讛讜讗 讘爪讘注 讗驻专 讜讘讜专讬转 讜讛讜讗 讛谞拽专讗 砖讗讘讜"谉 讜拽讜诪讜谞讬讗 讜驻讬专砖讜 讘讜 谞拽讜专转 讛讬讜爪讗 诪驻讬住讜诇谉 砖诇 讗讘谞讬 讙讝讬转 讜讗砖诇讙 讜驻讬专砖讜 讘讜 讘转砖讬注讬 砖诇 砖讘转 讜砖诇 谞讚讛 砖讛讜讗 驻住讜诇转 讛讬讜爪讗 诪谞拽讬讘转 拽爪转 诪专讙诇讬讜转 讬讜爪讗讜转 诪拽爪转 诪讞爪讘讬诐 砖讘讬诐 讜讻诇 砖讛注讘讬专 砖讘注讛 住诪谞讬谉 讗诇讜 注诇 讛讻转诐 讝讛 讗讞专 讝讛 讘讻住讻讜住 砖诇砖讛 驻注诪讬诐 注诇 讻诇 讚讘专 讜讚讘专 讜诇讗 注讘专 讛讻转诐 讜诇讗 讻讛讛 讗诇讗 砖注诪讚 讘注讬谞讜 讗讬谉 讝讛 讗诇讗 爪讘注 讜诪讟讛专讬谉 讗讜转讜 诇讙诪专讬 讜讻诇 砖讻讛讛 讚诐 讛讜讗 讜诪讟诪讗讬谉 讻诇 砖谞讙注讛 讘讜 讜诪"诪 诪讻讗谉 讜诇讛讘讗 讗驻讬诇讜 讛讬讛 讚诐 诪讟讘讬诇 讗讜转讜 讛讘讙讚 讜注讜砖讛 讟讛专讜转 注诇 讙讘讬讜 讛讜讗讬诇 讜谞转讻住讻住 讘砖讘注讛 住诪谞讬谉 讗诇讜 注诇 讛住讚专 讜讗诐 讛注讘讬专谉 砖诇讗 注诇 讛住讚专 讗讜 砖讛注讘讬专谉 讘讬讞讚 讗讬谉 讝讛 谞住讬讜谉 讻诇诇 讜讗驻讬诇讜 注诪讚 讘注讬谞讜 讛讜讗 注讜诪讚 讘住驻拽 讚诐 讻诪讜 砖讬转讘讗专 讘诪拽讜诪讜 讜讚讘专讬诐 讗诇讜 讻诇诐 诇注谞讬谉 讟讛专讜转 讻诪讜 砖驻讬专砖谞讜 讗讘诇 诇讘讬转讛 讻诇 砖讗讬谉 诇讛 讘诪讛 诇转诇讜转 讗讬谉 诇讛诐 讘讚讬拽讛 讜讬砖 讘讝讜 讞讜诇拽讬谉 讗诇讗 砖讗讬谉 讚讘专讬讛诐 谞专讗讬谉 讻诪讜 砖讘讗专谞讜 讘诪拽讜诪讜 讘转砖讬注讬 砖诇 谞讚讛:



注讘讜讚转 讬讜诐 讛讻驻讜专讬诐 讻诇讛 讛讬转讛 讘讻讛谉 讙讚讜诇 讜讞诪砖讛 注砖专 讘讛诪讜转 讛讬讜 拽专讬讘讜转 讘讬讜诐 讛讻驻讜专讬诐 讜讞诪砖 讟讘讬诇讜转 讜注砖专讛 拽讚讜砖讬谉 讛讬讛 讻讛谉 讙讚讜诇 注讜砖讛 讘讬讜诐 讝讛 讜住讚专 讛注讘讜讚讛 讻诇讛 诪驻讜专砖转 讘诪拽讜诪讛 讻诇讛 诪谉 讛讘讜拽专 讜注讚 讛注专讘 讜讻诇 砖讬砖 讘讛 诪注讘讜讚讜转 讛诪讬讜讞讚讜转 诇讬讜诐 讛谞注砖讜转 讘讘讙讚讬 诇讘谉 爪专讬讱 砖讬注砖讜 注诇 讛住讚专 讛诪讘讜讗专 讘讛诐 讘诪拽讜诪诐 讜讗诐 砖讬谞讛 讘讛诐 诇讛拽讚讬诐 诪注砖讛 诇讞讘讬专讜 诇讗 注砖讛 讻诇讜诐 讻诪讜 砖讬转讘讗专 讘诪拽讜诪讜 讗讘诇 住讚专 转诪讬讚 专"诇 砖诇 注讘讜讚转 讬讜诐 讜讬讜诐 讗讜 讗祝 讘讬讜诐 讛讻驻讜专讬诐 讘注讘讜讚讜转 砖讗讬谉 诪讬讜讞讚讜转 诇讬讜诐 讗诇讗 砖砖讜讜转 讘讻诇 讛讬诪讬诐 讗注"驻 砖诪爪讜讛 诇注砖讜转谉 注诇 讛住讚专 讛讗诪讜专 讘讛谉 讘诪拽讜诪谉 讗诐 讛拽讚讬诐 讗讞讚 诇讞讘讬专讜 讻讙讜谉 砖讛注诇讛 砖谞讬 讙讝专讬 注爪讬诐 讗讜 讛砖拽讛 讗转 讛转诪讬讚 拽讜讚诐 住讚讜专 讛诪注专讻讛 讜讻谉 讘讛专讘讛 讚讘专讬诐 讻砖专 讻诪讜 砖讬转讘讗专 讘诪拽讜诪讜:



住讚专 诪爪讜转 讞诇讬爪讛 讗讞专 砖讘讗讜 砖谞讬讛诐 诇讘讬转 讚讬谉 讜谞转谞讜 诇讛诐 注爪讛 讛讛讜讙谞转 讗诐 诇讬讘讜诐 讗诐 诇讞诇讬爪讛 诇驻讬 注谞讬谉 砖谞讬讛诐 讛讜讗 砖讛讬讗 拽讜专讗讛 讜讗讜诪专转 诇驻谞讬讛诐 诪讗谉 讬讘诪讬 诇讛拽讬诐 诇讗讞讬讜 砖诐 诇讗 讗讘讛 讬讘诪讬 讜讛讜讗 拽讜专讗 讗讞专讬讛 讜讗讜诪专 诇讗 讞驻爪转讬 诇拽讞转讛 讜讗讞"讻 谞讜注抓 专讙诇讬讜 讘讗专抓 讜讛讬讗 驻讜砖讟转 讬讚讬讛 讜诪转专转 专爪讜注讜转 讛诪谞注诇 讜讞讜诇爪转 专讙诇 讬诪讬谉 讜讗讞"讻 专讜拽拽转 诇驻谞讬讜 诪注讜诪讚 专讜拽 讛谞专讗讛 诇讚讬讬谞讬谉 讘砖注转 讬爪讬讗转讜 诪驻讬讛 讜讞讜讝专讬谉 讜诪拽专讬谉 讗讜转讛 讻讻讛 讬注砖讛 诇讗讬砖 讗砖专 诇讗 讬讘谞讛 讗转 讘讬转 讗讞讬讜 讜谞拽专讗 砖诪讜 讘讬砖专讗诇 讞诇讜抓 讛谞注诇 讜讻诇 讛讬讜砖讘讬谉 砖诐 注讜谞讬谉 讞诇讜抓 讛谞注诇 砖诇砖讛 驻注诪讬诐 讜讻诇 讛拽专讬讗讜转 讘诇砖讜谉 讛拽讚砖 讜讚讘专讬诐 讗诇讜 讗注"驻 砖讻讱 讛讜讗 讛住讚专 讗讬谉 讛住讚专 诪注讻讘 讗诇讗 讗驻讬诇讜 讛拽讚讬诪讛 讞诇讬爪讛 诇拽专讬讗讛 讗讜 专拽讬拽讛 诇讞诇讬爪讛 讻砖讬专讛 讻诪讜 砖讬转讘讗专 讘诪拽讜诪讜:



讻讛谉 讛讚讬讜讟 诪砖诪砖 讘讗专讘注讛 讘讙讚讬诐 讜讛诐 讻转谞转 讜诪讻谞住讬诐 讜诪讙讘注转 讜讗讘谞讟 讜讻讛谉 讙讚讜诇 诪砖诪砖 讘砖诪谞讛 讗专讘注讛 讗诇讜 砖讛讝讻专谞讜 讜讗注"驻 砖讘诪拽讜诐 诪讙讘注转 讻转讜讘 砖诐 诪爪谞驻转 讛讻诇 讗讞讚 讗诇讗 砖讛讛讚讬讜讟 爪讜谞祝 讘讛 讻讻讜讘注 讜讛讙讚讜诇 讻爪注讬祝 讜诪讜住祝 讛讙讚讜诇 注诇 讛讛讚讬讜讟 讗专讘注讛 讜讛诐 讞砖谉 讜讗驻讜讚 讜诪注讬诇 讜爪讬抓 讜住讚专 诇讘讬砖转诐 诪讻谞住讬诐 转讞诇讛 诪诪转谞讬讜 注讚 讬专讻讬讜 讜讞讜讙专谉 诇诪注诇讛 诪讟讘讜专讜 注诇 诪转谞讬讜 讜讗讞"讻 讻转谞转 讜讗讞"讻 讞讜讙专 讗转 讛讗讘谞讟 讻谞讙讚 讗爪讬诇讬 讬讚讬讜 讜讗讞"讻 诪爪谞驻转 讜讻讛谉 讙讚讜诇 讗讞专 砖讞讜讙专 讘讗讘谞讟 诇讜讘砖 诪注讬诇 讜注诇 讛诪注讬诇 讗驻讜讚 讜讞砖谉 讜讞讜讙专 讘讞砖讘 讛讗驻讜讚 讜讗讞"讻 爪讜谞祝 讘诪爪谞驻转 讜拽讜砖专 讛爪讬抓 诇诪注诇讛 诪谉 讛诪爪谞驻转 讜住讚专 讝讛 讗讬谞讜 诪注讻讘 讗诇讗 讛拽讚讬诐 讗讞讚 诇讞讘讬专讜 讻砖专 讛讜讗讬诇 讜讛注诪讬讚谉 注诇 转讻讜谞转诐:



住讚专 讛诪讬转讜转 讻讘专 讘讗专谞讜 讘诪砖谞讛 砖讛住拽讬诇讛 讞诪讜专讛 砖讛专讬 谞讬转谞讛 诇讻讜驻专讬 讘注讬拽专 讜讛讜讗 讛诪讙讚祝 讜讛注讜讘讚 注"讝 讜讗讞专讬讛 讛砖专讬驻讛 讜讗讞专讬讛 讛专讙 讜讗讞专讬讛 讞谞拽 讜讻谉 讘讬讗专谞讜 砖诪讬 砖谞转讞讬讬讘 砖转讬 诪讬转讜转 谞讬讚讜谉 讘讞诪讜专讛 诪注转讛 爪专讬讱 讗转讛 诇讜诪专 砖诇讗 讛讜爪讬讗 讛讻转讜讘 讘转 讻讛谉 讛诪讝谞讛 诪讻诇诇 讘转 讬砖专讗诇 讗诇讗 讘谞砖讜讗讛 砖讗砖转 讬砖专讗诇 讛讬讗 讜讘讜注诇讛 讘讞谞拽 讜讘转 讻讛谉 讘砖专讬驻讛 讜讘讜注诇讛 讘讞谞拽 讗讘诇 谞注专讛 讛诪讗讜专住讛 讘转 讻讛谉 讘住拽讬诇讛 讻讘讜注诇讛 讻砖讗专 讗专讜住讛 讘转 讬砖专讗诇 砖讛专讬 讛住拽讬诇讛 讞诪讜专讛 讜诇讗 讘讗 讛讻转讜讘 诇讛拽诇 注诇讬讛 讗诇讗 诇讛讞诪讬专 注诇讬讛 诪驻谞讬 砖讞诇诇讛 讗转 讗讘讬讛 砖讗诐 讛讬讜 谞讜讛讙讬谉 讘讜 拽讜讚砖 讬谞讛讙讜 讘讜 讞讜诇 讻诪讜 砖讬转讘讗专 讜讻谉 讗诐 讝谞转讛 注诐 讞诪讬讛 讘住拽讬诇讛:





讬讚 专诪"讛

驻专拽 砖讘讬注讬



讗专讘注 诪讬转讜转 谞诪住专讜 诇讘"讚 住拽讬诇讛 砖专讬驻讛 讛专讙 讜讞谞拽 讞讜诪专讬 讞讜诪专讬 谞拽讟 讻讚诪驻专砖 诇拽诪谉 讘讙诪专讗 谞驻拽讗 诪讬谞讛 诇诪讬 砖谞转讞讬讬讘 砖转讬 诪讬转讜转 砖讬讛讗 谞讬讚讜谉 讘讞诪讜专讛 讻讚讗讬转讗 讘讙诪专讗 诇拽诪谉 讜专讘讬 砖诪注讜谉 驻诇讬讙 注诇讛 讚拽住讘专 砖专讬驻讛 讞诪讜专讛 诪住拽讬诇讛 讜砖转讬讛谉 诪讞谞拽 讜砖诇砖转谉 诪讛专讙 讜讘讙诪专讗 诪驻专砖 讟注诪讗 讘诪讗讬 驻诇讬讙讬. 讝讜 诪爪讜转 讛谞住拽诇讬谉 讻诪讜 砖讗诪专谞讜 诇诪注诇讛 讘驻' 谞讙诪专 讛讚讬谉 讜讘讙诪专讗 诪驻专砖 讟注诪讗 诇诪讗讬 讗讬爪讟专讬讱 诇讗讛讚讜专讛:



讗诪专 专讘讛 讻讜' 讻诇 诪拽讬诐 砖诪谞讜 讞讻诪讬诐 讚专讱 诪谞讬谉 讗讬谉 诪讜拽讚诐 讜诪讗讜讞专 诇讗 讛拽驻讬讚讜 诇讛拽讚讬诐 讗转 讛诪讜拽讚诐 讘诪注诇讛 讗讜 讘诪注砖讛 讜诇讗讞专 讗转 讛诪讗讜讞专 讗诇讗 讗讬 讗驻讬讱 诇讬转 诇谉 讘讛 讞讜抓 诪讝' 住讬诪谞讬谉 讛砖谞讜讬讬谉 讘诪住讻转 谞讚讛 砖讗诐 讛注讘讬专谉 砖诇讗 讻住讚专谉 诇讗 注砖讛 讻诇讜诐 讚转谞谉 讝' 住诪谞讬谉 诪注讘讬专讬谉 注诇 讛讻转诐 诇讘讚拽讜 诇注谞讬谉 讟讛专讜转 砖谞注砖讜 注诇 讙讘讬讜 诇诪驻专注 讜诇讟讛专讜 诇讛讘讗 讻讚诪驻专砖 诇讛 讛转诐 讘住讜驻讗 讚讛讛讬讗 诪转谞讬' 讛讟讘讬诇讜 讜注砖讛 注诇 讙讘讬讜 讟讛专讜转 讛注讘讬专 注诇讬讜 讝' 住诪谞讬谉 讜诇讗 注讘专 讛专讬 讝讛 爪讘注 讛讟讛专讜转 讟讛讜专讜转 讜讗讬谞讜 爪专讬讱 诇讛讟讘讬诇 注讘专 讗讜 砖讚讬讛讛 讛专讬 讝讛 讻转诐 讛讟讛专讜转 讟诪讗讜转 讜爪专讬讱 诇讛讟讘讬诇. 讜讗诇讜 讛谉 专讜拽 转驻诇 砖讗讬谉 讘讜 讟注诐 讜讛转诐 诪驻专砖 诇讛 讻诇 砖诇讗 讟注诐 讻诇讜诐 讜讗注"讙 讚专讜拽 诇讗讜 住诐 诪诪砖 讛讜讗 讻诇 诪讬讚讬 讚诪讛谞讬 诇讞讘专讬讛 拽专讬谞谉 住诐. 诪讬 讙专讬住讬谉 诇注讬住转 讙专讬住讬谉 砖诇 驻讜诇. 讜诪讬 专讙诇讬诐 砖讛讞诪讬爪讜. 谞转专 讜讘讜专讬转 讚讘专讬诐 砖诪注讘专讬谉 讗转 讛讻转诪讬诐 讻讚讻转讬讘 (讬专诪讬讛 讘') 讻讬 讗诐 转讻讘住讜 讘谞转专 讻讜' 谞转专 诪讬谉 注驻专 讛讜讗 讜讘讟讬讬转 讟驻"诇 讜讘讜专讬转. 讜讗讛诇 转专讬 讙讜讜谞讬 讗讛诇 谞讬谞讛讜 讻讚讗讬转讗 讘砖讘转 驻专拽 讗"专 注拽讬讘讗 (爪'.) 讜诪讬谉 注砖讘 讛讜讗 讜讘讟讬讬转 讗砖谞讗"谉. 拽讬诪讜谞讬讗. 讜讗砖诇讙. 讜拽转谞讬 住讬驻讗 讛注讘讬专谉 砖诇讗 讻住讚专谉 讗讜 砖讛注讘讬专 砖讘注转谉 讻讗讞转 诇讗 注砖讛 讻诇讜诐 讜讗讬谉 住讜诪讻讬谉 注诇 讘讚讬拽讛 讝讜 诇驻讬 砖讗讬谉 讗' 诪讛谉 诪讜注讬诇 讗诇讗 讘住讚专 讛讝讛. 专讘 驻驻讗 住讘讗 讗诪专 讗祝 讗专讘注 诪讬转讜转 讛砖谞讜讬讜转 讘诪砖谞转讬谞讜 讚讜拽讗 转谞谞讛讜 诇诪讬谞拽讟 讞讜诪专讬 讞讜诪专讬 讘专讬砖讗 讜谞驻拽讗 诪讬谞讛 诇讻讚讗诪专谉. 诪诪讗讬 诪讚拽讗 诪驻诇讬讙 专讘讬 砖诪注讜谉 讜讗驻讬讱 诪讬驻讱 砖"诪 转"拽 讚讜拽讗 拽转谞讬. 讜专讘讛 讚诇讗 谞拽讟 讗诇讗 讝' 住诪谞讬谉 住讘讬专讗 诇讬讛 谞诪讬 讚讗专讘注 诪讬转讜转 讚讜拽讗 拽转谞讬 讜讛讬讬谞讜 讟注诪讗 讚诇讗 讗讬讬专讬 讘讛 讻讚讗讬讬专讬 讘砖讘注讛 住诪谞讬谉 诪砖讜诐 讚诇讗 讘注讗 诇讗讜专讜讬讬 讘诪讬诇转讗 讚讗讬转 讘讛 驻诇讜讙转讗 讚转谞讗讬. 专讘 驻驻讗 讗诪专 讗祝 住讚专 讬讜诪讗 讚讜拽讗 拽转谞讬 讜讗讬 讗驻讬讱 诇讗 注砖讛 讻诇讜诐 讚转谞谉 讻讜' 讜讗讬谞讱 专讘讛 讜专讘 驻驻讗 讛讬讬谞讜 讟注诪讗 讚诇讗 讗讬讬专讜 讘讛 诪砖讜诐 讚诇讗讜 讞砖讬讘讜转讗 讚注讘讜讚讜转 诪讛讚讚讬 讙专诪讗 诇讛讜 诇诪拽讚诐 诇讛讚讚讬 讗诇讗 讞讜诪专讗 讘注诇诪讗 讛讜讗 讚讗讞诪讬专 专讞诪谞讗 讘注讘讜讚转 讬讜诐 讛讻驻讜专讬诐 砖讗诐 砖讬谞讛 诪讻住讚专 驻住讜诇 讜讻讬 讗讬讬专讜 讗讬谞讛讜 讘诪讬讚讬 讚讙专诪讗 诇讬讛 讞砖讬讘讜转讬讛 诇诪拽讚诐 讻讙讜谉 讝' 住诪谞讬谉 讜讚' 诪讬转讜转 砖讻讞讜 砖诇 讻诇 讗讞讚 诪讛诐 讙讜专诐 砖讬讛讗 讝讛 拽讜讚诐 诇讝讛 砖讛讚讬谉 谞讜转谉 砖转讛讗 [拽讜讚诐] 诇讝讛 诪驻谞讬 讞砖讬讘讜转讜 砖讗讬谉 诪讬 讛讙专讬住讬谉 诪讜注诇讬谉 讗诇讗 诇讗讞专 讛专讜拽 讜讻谉 讻讜诇谉. 专讘 讛讜谞讗 讘专讬讛 讚专讘 讬讛讜砖注 讗诪专 讗祝 住讚专 转诪讬讚 讚讜拽讗 转谞谉 诪诪讗讬 诪讚转谞讬 注诇讛 讝讛 住讚专 讛转诪讬讚 讗诇诪讗 讻住讚专 讘注讬谞谉. 讜专讘 驻驻讗 讚讗讬讬专讬 谞诪讬 讘讞讜诪专讬 讜诇讗 讗讬讬专讬 讘讛讗 讗诪专 诇讱 讛讛讜讗 诇诪爪讜讛 讘注诇诪讗 讜讗讬 讗驻讬讱 诇讬转 诇谉 讘讛 讻讬 讗讬讬专讬 讗讬讛讜 讘诪讬诇转讗 讚讗讬 讗驻讬讱 驻住讜诇. 讜诇讗驻讜拽讬 谞诪讬 诪诪爪讜转 讞诇讬爪讛 讚讗讬 讗驻讬讱 诪讛讱 住讚专讗 诇讬转 诇谉 讘讛 讻诇讜诪专 讛谞讬 讗诪讜专讗讬 讻诇讛讜 讚讗讬讬专讜 讘讛谞讬 诪转谞讬转讗 讚砖讘注 住诪谞讬谉 讜住讚专 讬讜诪讗 讜住讚专 转诪讬讚 诇诪讬诪专讗 讚讚讜拽讗 转谞谞讛讜 讜诪砖诪注 讚讛谞讬 讗讬谉 讗讞专讬谞讬 诇讗 诇讗驻讜拽讬 诪讗讬 拽讗转讬 诇讗驻讜拽讬 诪诪爪讜转 讞诇讬爪讛 讚讗讬谉 诪讜拽讚诐 讜诪讗讜讞专 讻讚专' 讬讛讜讚讛 讚讗诪专 讗讬 讗驻讬讱 诇讬转 诇谉 讘讛 讜诇讗驻讜拽讬 谞诪讬 诪讘讙讚讬 讻讛讜谞讛 讻讚诪驻专砖 讜讗讝讬诇 讚讗驻讬' 诇讻转讞讬诇讛 诇讗讜 诪爪讜讛 讛讻讬. 讜讻讬 转讬诪讗 诇讗讬谞讱 讗诪讜专讗讬 讚诇讗 诪讬讬专讜 讗诇讗 讘诪讬讚讬 讚讗讬 讗驻讬讱 驻住讜诇 讻讬 讛讬讻讬 讚讗转讜 诇讗驻讜拽讬 诪诪爪讜转 讞诇讬爪讛 诇讬驻拽讜 谞诪讬 诪住讚专 转诪讬讚 讚诪爪讜讛 讘注诇诪讗 讛讜讗 讜讗讬 讗驻讬讱 诇讬转 诇谉 讘讛 讗讬讻讗 诇驻专讜拽讗 讚诇专' 讛讜谞讗 讘专讬讛 讚专讘 讬讛讜砖注 讗爪讟专讬讱 讚拽住讘专 讛讗讬 住讚专 转诪讬讚 讚拽转谞讬 诇注讻讘 讛讜讗 讜讗爪讟专讬讱 诇讗驻讜拽讬 诪诪爪讜转 讞诇讬爪讛. 讜讗讬讻讗 诇驻专讜砖讬 讚讗驻讬' 转讬诪讗 讚专讘 讛讜谞讗 讘专讬讛 讚专讘 讬讛讜砖注 谞诪讬 诪讜讚讛 讚住讚专 转诪讬讚 诇诪爪讜讛 讘注诇诪讗 讛讜讗 讜讛讗讬 讚拽讗诪专讬谞谉 诇讗驻讜拽讬 诪诪爪讜转 讞诇讬爪讛 诇讗驻讜拽讬 诪讚专讘 讬讛讜讚讛 拽讗 诪讛讚专 讚讗诪专 诪爪讜讛 讛讻讬 诇讻转讞讬诇讛 拽诪"诇 讚诇讻转讞讬诇讛 谞诪讬 诪拽讚讬诐 诪讗讬 讚讘注讬. 讜讬砖 诇驻专砖 讚讗讬转 诇讬讛 诇专讘 讬讛讜讚讛 讜讛讗讬 讚拽讗诪专讬谞谉 讜诇讗驻讜拽讬 诪诪爪讜转 讞诇讬爪讛 诇讛谞讱 讗诪讜专讗讬 讛讜讗 讚讗讬爪讟专讬讱 讚驻诇讬讙讬 讗讚专讘 讛讜谞讗 讘专讬讛 讚专讘 讬讛讜砖注 讚拽讗诪专讬谞谉 讜讗讬讚讱 讛讛讜讗 诇诪爪讜讛 讘注诇诪讗 讚讗诇诪讗 专讘 驻驻讗 讚讗讬讬专讬 讘讞讜诪专讬 讜诇讗 讗讬讬专讬 讘住讚专 转诪讬讚 讗爪讟专讬讱 诇讗驻讜拽讬 诪讬诇转讗 讚诇讗 拽讚诪讛 讗诇讗 诇诪爪讜讛 讘注诇诪讗 讗讛谞讬 诇讗驻讜拽讬 谞诪讬 诪爪讜转 讞诇讬爪讛 讜讻讚专讘 讬讛讜讚讛 讚转谞谉 诪爪讜转 讞诇讬爪讛 讻讜'. 讜讚讘专讜 讗诇讬讜 讚讘专讬诐 讛专讗讜讬诐 诇讜 诇转拽谞转讜 讜讻讜诇讛 讜讘诇砖讜谉 讛拽讚砖 讛讬讜 讗讜诪专讬谉 讻讚讬诇讬祝 讘住讜讟讛 讘讗诇讜 谞讗诪专讬谉 讘讻诇 诇砖讜谉. 讗诪专 专讘 讬讛讜讚讛 诪爪讜转 讞诇讬爪讛 拽讜专讗讛 诪讗讬谉 讬讘诪讬 讜讙讜' 讜讛讜讗 拽讜专讗 诇讗 讞驻爪转讬 诇拽讞转 讜讞讜诇爪转 讜专讜拽拽转 讜拽讜专讗讛 讻讻讛 讬注砖讛 诇讗讬砖:



讜诪转诪讛讬谞谉 诪讗讬 拽诪"诇 诪转谞讬' 讛讬讗 讻讚讗诪专谉 讜诪讛讚专讬谞谉 讛讗 拽诪"诇 讚讛讗讬 住讬讚专讗 诇诪爪讜讛 讘注诇诪讗 讛讜讗 讜讗讬 讗驻讬讱 诇讬转 诇谉 讘讛 讗砖讻讞谉 讘谞讜住讞讬 讚讬诇谞讗 讜讗拽讚讬诐 讜讞诇讬抓 诇讬转 诇谉 讘讛 讜讛"驻 讗讬 拽讚讬诐 讜讞诇讬抓 诪拽诪讬 拽专讬讗讛 拽诪讬讬转讗 诇讬转 诇谉 讘讛 讜讗砖讻讞谉 讘驻讬专讜砖讬 专"讞 讝"诇 讜讗讬 讗驻讬讱 讜讗拽讚讬诐 讞诇讬爪讛 诇专拽讬拽讛 讻砖专讛 讜讟注讜转 住讜驻专 讛讜讗 讚讛讗 诪爪讜讛 谞诪讬 讛讻讬 讛讜讗 讜讗砖讻讞谉 讘驻讬专讜砖讬 爪专驻转 讗讬 讗拽讚讬诐 专拽讬拽讛 诇讞诇讬爪讛 诇讬转 诇谉 讘讛 讜诇讛讗 诪讬诇转讗 诪住转讬讬注讗 诪讬讛讗 讚转谞讬讗 谞诪讬 讘讬谉 砖讛拽讚讬诐 讻讜' 讜诇谞讜住讞讬 讚讬诇谉 诇讗 拽砖讬讗 讚讻讬讜谉 讚讻讬 讗拽讚讬诐 专拽讬拽讛 诇讞诇讬爪讛 讻砖专讛 讻讬 讗驻讬讱 讘讻讜诇讛讜 谞诪讬 讻砖专讛 讜讛讚讘专 爪专讬讱 注讬讜谉. 讜诇讗驻讜拽讬 谞诪讬 诪讛讗 讚转谞谉 讻讜' 讚讘诪转谞讬' 讗拽讚讬诐 讻转讜谞转 诇诪讻谞住讬诐 讜拽讬"诇 讚诪讻谞住讬诐 讘注讬 讗拽讚讜诪讬 转讞讬诇讛 讚讻转讬讘 讜诪讻谞住讬 讘讚 讬讛讬讜 注诇 讘砖专讜 诪讚诇讗 讻转讬讘 讜诪讻谞住讬 讘讚 讬诇讘砖 讚诪砖诪注 诇讘转专 讛讻讬 讗诇讗 讬讛讬讜 注诇 讘砖专讜 砖讻砖诇讜讘砖 讗转 讛讻转讜谞转 讬讛讬讜 讛诪讻谞住讬诐 诪爪讜讬讬谉 注诇 讘砖专讜 讜讗讬转 讚讗诪专讬 诪讚讻转讬讘 注诇 讘砖专讜 讻诇讜诪专 砖讻砖诇讜讘砖谉 讬讛讬讜 注诇 讘砖专讜 讘诇讘讚 讻诇讜诪专 砖讬讛讗 注专讜诐 诪讻诇 诇讘讜砖 讚讗讬 诇讗讜 讛讗 讗转讗 诇讗砖诪讜注讬谞谉 诇诪讛 诇讬 注诇 讘砖专讜. 讜诪拽砖讬谞谉 转谞讗 讚讬讚谉 诪讗讬 讟注诪讗 讗拽讚诪讗 诇讻转讜谞转 讜诪驻专拽讬谞谉 诪砖讜诐 讚讗拽讚诪讛 拽专讗 讻转讜谞转 讘讚 拽讚砖 讙讜' 驻砖讜讟讛 讛讬讗:



驻讬住拽讗 住拽讬诇讛 砖专讬驻讛 讜讛砖转讗 谞拽讟讬谞谉 诇驻专讜砖讬 讟注诪讗 讚专讘谞谉 讚讗诪专讬 住拽讬诇讛 讞诪讜专讛 诪砖专讬驻讛 讜砖转讬讛谉 诪讛专讙 讜砖诇砖转谉 诪讞谞拽 住拽讬诇讛 讞诪讜专讛 诪砖专讬驻讛 砖讻谉 谞讬转谞讛 诇诪讙讚祝 诪讘专讱 讛砖诐 讜讛讻讬 诪讬驻专砖 讘讻讜诇讛 转诇诪讜讚讬谉 讜诪转诪讛讬谞谉 讗讚专讘讗 砖专讬驻讛 讞诪讜专讛 砖讻谉 谞讬转谞讛 诇讘转 讻讛谉 砖诪讞诇诇转 讗转 讗讘讬讛 讜讛讜爪讬讗讛 讛讻转讜讘 诪讻诇诇 讘转 讬砖专讗诇 讗驻讬' 讗专讜住讛 砖讛讬讗 讘住拽讬诇讛 诇讛讞诪讬专 注诇讬讛 讜诇讚讜谞讛 讘砖专讬驻讛 砖"诪 砖专讬驻讛 讞诪讜专讛 诪住拽讬诇讛 讜诪驻专拽讬谞谉 拽住讘专讬 专讘谞谉 讻砖讛讜爪讬讗 讛讻转讜讘 讘转 讻讛谉 诪讻诇诇 讘转 讬砖专讗诇 诇讗 讛讜爪讬讗 讗诇讗 谞砖讜讗讛 砖讛讬讗 讘讞谞拽 诇讛讞诪讬专 注诇讬讛 诇讚讜谞讛 讘砖专讬驻讛 讗讘诇 讗专讜住讛 讘转 讻讛谉 诇讗 讬爪讗转 诪讻诇诇 讗专讜住讛 讘转 讬砖专讗诇 讗诇讗 讛讬讗 讻讘转 讬砖专讗诇 讘住拽讬诇讛 讜诪讚讗驻拽讛 专讞诪谞讗 诇讗专讜住讛 讘转 讻讛谉 诪讻诇诇 谞砖讜讗讛 诇讚讜谞讛 讘住拽讬诇讛 砖"诪 住拽讬诇讛 讞诪讜专讛. 讜讻讬 转讬诪讗 讛讬讻讬 讬诇驻讬谞谉 诪讛讻讗 讚住拽讬诇讛 讞诪讜专讛 讛讗 讛讬讗 讙讜驻讛 诇讗 拽讬诪讗 诇讛讜 诇专讘谞谉 讚谞砖讜讗讛 讬爪转讛 讜诇讗 讗专讜住讛 讗诇讗 诪砖讜诐 讚住拽讬诇讛 讞诪讜专讛 诇讗 转讬拽砖讬 诇讱 讚讻讬 拽讬诪讗 诇讛讜 诇专讘谞谉 讚住拽讬诇讛 讞诪讜专讛 诪砖讜诐 讚谞转谞讛 诇诪讙讚祝 讜注讜讘讚 注"讙 讛讜讗 讻讚讗诪专讬谞谉 诪注讬拽专讗 讜讛讗讬 讚诪住拽讬谞谉 讟注诪讗 诪讚讗驻拽讛 专讞诪谞讗 诇讗专讜住讛 讘住拽讬诇讛 诇驻讜诐 驻讬专讻讗 讚驻专讬讱 诇讬讛 诪讘转 讻讛谉 拽讗 诪住讬拽 诇讬讛 讛讻讬 讻诇讜诪专 诪讘转 讻讛谉 讚驻专讻转 诇讬 讗讬转 诇讬 诇诪讬讚拽 讚住拽讬诇讛 讞诪讜专讛 讚诪讚讗讬转讬讛讬讘讗 诇驻讜砖讟 讬讚讜 讘注讬拽专 注诇 讻专讞讬讱 讞诪讜专讛 诪讻讜诇谉 讜讛讜讗讬诇 讜住拽讬诇讛 讞诪讜专讛 砖"诪 讻砖讬爪转讛 讘转 讻讛谉 诪讻诇诇 讘转 讬砖专讗诇 谞砖讜讗讛 讬爪转讛 讜诇讗 讗专讜住讛 讜诪讚讗驻拽讛 专讞诪谞讗 诇讗专讜住讛 讘住拽讬诇讛 砖诪注 诪讬谞讛 谞诪讬 住拽讬诇讛 讞诪讜专讛. 讜讬砖 诇驻专砖 讚讛讗 讚讗诪专讬谞谉 拽住讘专讬 专讘谞谉 谞砖讜讗讛 讬爪转讛 诇砖专讬驻讛 讜诇讗 讗专讜住讛 讙诪专讗 讛讜讛 讘讬讚讬讬讛讜 讜讛讻讬 拽讗 诪转专讬抓 诇讬讛 诪讘转 讻讛谉 诇讗 转驻专讜讱 诇专讘谞谉 讚拽住讘专讬 专讘谞谉 讻讜' 讛讬诇讻讱 诪讛转诐 谞诪讬 转讬驻讜拽 诇讬 讚住拽讬诇讛 讞诪讜专讛 讜讛讻讬 诪住转讘专. 讜讛讗 讚讗诪专讬谞谉 诇拽诪谉 讟注诪讗 诪砖讜诐 讚诇专讘谞谉 住拽讬诇讛 讞诪讜专讛 诇讗讜 诇诪讬诪专讗 讚诪讛讗讬 讟注诪讗 拽讗 讬诇驻讬 诇讛 专讘谞谉 讗诇讗 讛讗 拽诪"诇 讚专' 讬讜讞谞谉 诪讛讗讬 讟注诪讗 谞驻拽讗 讚诇专讘谞谉 谞砖讜讗讛 讬爪讗讛 讜诇讗 讗专讜住讛 讚讗讬 住"讚 讗专讜住讛 谞诪讬 讬爪讗转 讛讬讻讬 拽讬诪讗 诇讛讜 诇专讘谞谉 讚住拽讬诇讛 讞诪讜专讛 讛讗 讜讚讗讬 诇讗 讛讜爪讬讗 讛讻转讜讘 讘转 讻讛谉 诇讛拽诇 注诇讬讛 讗诇讗 诇讛讞诪讬专 注诇讬讛:





诪讛专砖"讗 - 讞讬讚讜砖讬 讛诇讻讜转

讘驻讬专砖"讬 讘讚"讛 讜讗讬讚讱 专讘 驻驻讗 讚讗讬讬专讬 谞诪讬 讘讞讜诪专讬 讻讜' 注讻"诇 诪砖诪注 诇讬讛 讚诇讗讬谞讱 讗诪讜专讗讬 讚讗"谞 讚讜拽讗 拽转谞讬 讝讛讜 住讚专 转诪讬讚 讗讬谞讜 讗诇讗 诪砖讜诐 讞讜诪专讗 讘注诇诪讗 讜诇讗 诪砖讜诐 讞砖讬讘讜转 注讘讜讚讜转 讻诪讜 讘注讘讜讚讜转 讬讜讛"讻 讜讛讻讬 诪砖诪注 拽爪转 诪讚拽讗诪专 诇讗驻讜拽讬 诪诪爪讜转 讞诇讬爪讛 讜诇讗 拽讗诪专 诇讗驻讜拽讬 诪诪爪讜转 住讚专 转诪讬讚 诇诪讗讬 讚拽讗诪专 讜讗讬讚讱 讛讛讜讗 诇诪爪讜讛 讘注诇诪讗 讗诇讗 讚注"讻 讚诇专讘 住讞讜专讗 讜诇专讘 驻驻讗 住讘讗 讗"谞 讚讛讜讬 讚讜拽讗 诪"诪 诇讗 讗讬讬专讬 讘讬讛 诪砖讜诐 讚讛讜讬 讞讜诪专讗 讘注诇诪讗 讜讗谞谉 讘诪讬讚讬 讚讞砖讬讘讜转讬讛 讙专诐 诇讬讛 拽讗诪专讬谞谉 讜拽"诇:


转讜住' 讘讚"讛 诪注讘讬专谉 注诇 讛讻转诐 讻讜' 讗注"讙 讚诪讟诪讗 诇讞 讜讬讘砖 讻讬讜谉 讚讗讬谞讜 注讜讘专 讻讜' 注讻"诇 诇讗 讘讗 诇诪讬诪专 讻讬讜谉 讚讗讬谞讜 注讜讘专 讻讜' 讗讘诇 讗诐 注讘专 讗讬谞讜 讘讟诇 讜讟诪讗 讚讛讗 讜讚讗讬 讗诐 讛讜讗 注讜讘专 诪讻"砖 讚讘讟诇 讜讟讛讜专 讗驻讬诇讜 讘讚诐 谞讚讛 讜讚讗讬 讜讻谉 驻讬专砖"讬 砖诐 讘讛讚讬讗 讗诇讗 讚专"诇 讗注"讙 讚诪讟诪讗 诇讞 讜讬讘砖 拽讜讚诐 砖讛注讘讬专 注诇讬讜 讝' 住诪谞讬谉 诪"诪 讗讞专 砖讛注讘讬专 注诇讬讜 讝' 住诪谞讬谉 讻讬讜谉 讚讗讬谞讜 注讜讘专 注"讬 讻讜' 砖讜讘 讗讬谞讜 诪拽驻讬讚 注诇讬讜 讜讘讟诇 讜讟讛讜专 讜拽"诇:


讘讚"讛 讻诇 诪注砖讛 讬讜讛"讻 诇诪"讚 讻讜' 讛谞注砖讬诐 讘讘讙讚讬 诇讘谉 讻讜' 诇讗 讗讬讬专讬 讘讚讘专讬诐 砖谞注砖讬诐 讘讘讙讚讬 讝讛讘 讘讞讜抓 注讻"诇 讛讬讬谞讜 专' 讬讛讜讚讛 讚住"诇 讘驻专拽 讛讜爪讬讗讜 诇讜 讚诇讗 谞讗诪专 讞讜拽讛 讗诇讗 讘讘讙讚讬 诇讘谉 讛谞注砖讬诐 讘驻谞讬诐 讜诇讚讬讚讬讛 讛"诇 诇诪讜诪专 专讘讜转讗 讟驻讬 讚讗驻讬' 讘讘讙讚讬 诇讘谉 诪讘讞讜抓 诇讗 讗讬讬专讬 讗诇讗 讚谞拽讟讜 讘讚讘专讬讛诐 讚诇讗 讗讬讬专讬 讘讘讙讚讬 讝讛讘 诪讘讞讜抓 砖讛讜讗 诪讬诇转讗 讚驻住讬拽讗 讗祝 诇专' 谞讞诪讬讛 讚住"诇 讚谞讗诪专 讞讜拽讛 讗祝 讘讘讙讚讬 诇讘谉 诪讘讞讜抓 讜讬讜转专 谞"诇 诇讛讙讬讛 讘讚讘专讬讛诐 讚讻爪"诇 讜诇讗 讗讬讬专讬 讘讚讘专讬诐 砖谞注砖讬诐 讘讘讙讚讬 诇讘谉 讜讝讛讘 诪讘讞讜抓 讜讛讬讬谞讜 诪诪砖 讻专讘讬 讬讛讜讚讛 讚住"诇 转专转讬 诪讬注讜讟讬 讻转讬讘讬 讝讗转 讜讗讞转 讞讚 诇诪注讜讟讬 讘讙讚讬 诇讘谉 诪讘讞讜抓 讜讞讚 诇诪注讜讟讬 讘讙讚讬 讝讛讘 诪讘讞讜抓 讜诇专' 谞讞诪讬讛 诇讗 讛讜讛 爪专讬讻讬 诇诪讬诪专 讚谞讬讞讗 讟驻讬 讚讗讬讬专讬 讗祝 讘讘讙讚讬 诇讘谉 诪讘讞讜抓 讜爪"诇 讚讛转讜住驻讜转 讚讛讻讗 住"诇 讚讗讬诪转讬 讚专' 讬讛讜讚讛 讗驻讬诇讜 讘讘专讬讬转讗 讛讜讗 诇驻专砖 讻诪"砖 讛转讜住驻讜转 驻"拽 讚讙讬讟讬谉 讗讘诇 诇驻讬 诪"砖 讛转讜住驻讜转 讘驻专拽 讞诇讜谉 讜讘驻专拽 [讻讬住讜讬 讛讚诐] 讚讗讬诪转讬 讚专"讬 诇驻专砖 讚讜拽讗 讘诪砖谞转谞讜 讗讘诇 讘讘专讬讬转讗 讘讗 诇讞诇讜拽 诇讗 讛讜讛 爪专讬讻讬 诇讛讻讬 讗诇讗 讚讻诇 诪注砖讛 讬讜讛"讻 讻讜' 讻诪砖诪注讜 讗祝 讘讘讙讚讬 诇讘谉 讜讝讛讘 诪讘讞讜抓 讜专"讬 驻诇讬讙 讜讚讜"拽:





诪讛专"诐

讘专砖"讬 讚"讛 讜讗讬讚讱 讗诪专 诇讱 讜讚讗讬 讚讜拽讗 拽转谞讬 讜诪讬讛讜 讞讜诪专讗 讘注诇诪讗 讛讜讗 砖讛讞诪讬专 讛讻转讜讘 讜讻讜' 讛讗 砖诪驻专砖 专砖"讬 讛讻讬 讜诇讗 诪驻专砖 讞讜诪专 讘注诇诪讗 讻驻砖讜讟讜 诪砖讜诐 讚讗讬 讻驻砖讜讟讜 讛讜讛 讚讗诐 砖谞讛 诇讗 诪注讻讘 讜拽转谞讬 讘转专 讛讻讬 讗诐 讛拽讚讬诐 诪注砖讛 诇讞讘专讜 诇讗 注砖讛 讜诇讗 讻诇讜诐 诇讻讱 诪讜讻专讞 专砖"讬 诇驻专砖 讚讞讜诪专讗 讘注诇诪讗 专"诇 讞讜诪专 讛讬讜诐 讙讜专诐 讜诇讗 讞砖讬讘讜转 讚注讘讜讚讜转 讜拽"诇:


讚"讛 讜诇讗驻讜拽讬 讗讛讗 讚专讘 住讞讜专讗 拽讗 诪讛讚专 讻爪"诇:





讞讻诪转 砖诇诪讛

讙诪专讗 讚拽转谞讬 注诇讛 讝讛讜 住讚专 转诪讬讚. 谞"讘 讘住讜祝 诪住讻转 转诪讬讚 诇诪爪讜讛 讘注诇诪讗 讜诇讗驻讜拽讬 讻讜' 谞注诇讜 诪注诇 专讙诇讜 讜讬专拽讛 讻讜' 讻爪"诇:


专砖"讬 讘讚"讛 讝讜 诪爪讜转 讻讜' 讜诪砖讜诐 讚讘注讬 诇诪讬转谞讬 讻讜' 讻爪"诇:


讘讚"讛 讻"诪 讻讜' 讗讞专 讚讘专 讛住"讚:


讘讚"讛 讗讬谉 诪讜拽讚诐 讻讜' 讻住讚专 诇讘讬砖转谉 讜讬砖 诪拽讜诐 讻爪"诇 讜讛讚"讗:


讘讚"讛 诪注讘讬专讬谉 注诇 讻讜' 讟讛讜专讜转 讗诐 注讘专 讻讜' 讛讚"讗 讜讻爪"诇:


讘讚"讛 讜诇讗驻讜拽讬 讻讜' 讜讗讝讬诇 讛讜讗 讛讚"讗:


讘讚"讛 拽讜专讗讛 讻讜' 讜专讜拽拽转 讜拽讜专讗讛 讛讚"讗:


讘讚"讛 讛"讙 讻讜' 讜诪讛讗 讚专讘 讬讛讜讚讛 讻讜' 诇讛 讛讻讗 讛住"讚:





专砖"砖

讙诪专讗 讜讗讬讚讱 讛讛讜讗 诇诪爪讜讛 讘注诇诪讗. 谞专讗讛 讚诇专"讛 讘专讚专"讬 讛讜讛 诇注讬讻讜讘讗 讚讗诇"讻 讬讗诪专 讙诐 诪爪讜转 讞诇讬爪讛 讜诇驻诪砖"讻 讛诪讛专砖"讗 讘讻讜讜谞转 专砖"讬 讬"诇 讚讙诐 专"住 讜专驻"住 住"诇 讚转诪讬讚 讛"诇 诇注讬讻讜讘讗 讜爪"注 诇讛诇讻讛. 讜诪讛 砖转诪讛讜 讛转讜住' 诪住讚专 讘专讻讜转 讛转诐 讛讜讛 讙"讻 诇注讬讻讜讘讗 讜讻讚讗讬转讗 专"驻 讛拽讜专讗 诇诪驻专注 讜讻谉 住讚专 讛转拽讬注讜转 讜讻诪砖"讻 讛转讜住' 讘专"讛 (诇讚 讘) 讚"讛 诪转砖注讛 讜讛专"谉 砖诐 注诇 讛讗 讚转拽讬注讜转 讜讘专讻讜转 砖诇 专"讛 讜讬讜讛"讻 诪注讻讘讜转 讜诇讗 注诪讚转讬 注"讚 讛转讜住' 砖讛爪讬讙讜 转诪讬讛转诐 注诇 讛讗 讚专"讛 讘专讚专"讬 讚讗诪专 讗祝 住讚专 转诪讬讚:



专砖"讬 (讘诪砖谞讛) 讜谞"诪 诇诪转讞讬讬讘 砖转讬 诪讬转讜转 讻讜'. 讛转讜讬"讟 转诪讛 诪讚讜注 诇讗 谞拽讬讟 讛谞"诪 讚讘' 讞讬讬讘讬 诪讬转讜转 砖谞转注专讘讜 讻讜' 讚拽讚讬诐 注"砖 讜驻砖讜讟 讚专砖"讬 谞拽讬讟 诇讬砖谞讗 讚讙诪专讗 诇拽诪谉 (谞 讘) 谞"诪 诇诪讬 砖谞转讞讬讬讘 讘' 诪讘"讚 谞讬讚谉 讘讞诪讜专讛 讜注"砖 讘诪讛专砖"讗:



专砖"讬 讚"讛 讜诇讗驻讜拽讬 讜讚"讛 讛讬讗 讗讜诪专转 爪"诇 讘讚"讗:





讛讙讛讜转 讬注讘"抓

转讜住' 讚"讛 讗祝. 转讬诪讛 讻讜'. 谞"讘 诇注谞讬谉 住讚专 讘专讻讜转 注诪"砖 讘诇讞"砖 讜讘诪砖谞讛 诇讞诐 砖诇讛讬 专"讛 讜住讚专 转拽讬注讜转 讬"诇 讙"讻 讞讜诪专讗 讛讜讗 讜诇讗 诪砖讜诐 讞砖讬讘讜转:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诪砖讜诐 讚讗拽讚诪讬讛 拽专讗. 注讬' 转砖讜讘转 砖讗讙转 讗专讬讛 住讬诪谉 讻讟:





注专讜讱 诇谞专

